**PROIECTUL DECIZIEI ETAPEI DE ÎNCADRARE**

    Ca urmare a solicitării de emitere a acordului de mediu adresate de **S.C. DANYUS CONSTRUCT S.R.L.** cu sediul în com. Vicovu de Jos, nr. 7 B, jud. Suceava, înregistrată la Agenţia pentru Protecţia Mediului Suceava cu nr. 10786 din 18.12.2014, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

    Agenţia pentru Protecţia Mediului Suceava **decide**, ca urmare a consultărilor desfăşurate in cadrul şedinţei Comisiei de Analiză Tehnică din data de 16.01.2015, că proiectul **Balastiera Vicovu de Jos 2** propus a fi amplasat în com. Vicovu de Jos, jud. Suceava nu se supune evaluării impactului asupra mediului şi nu se supune evaluării adecvate.

**I**.Motivele care au statla baza luării deciziei etapei de încadrare sunt următoarele:

**1.Caracteristicile proiectului**

**a)** proiectul se încadrează în Anexa 2, punctul 2, lit. a din HG nr. 445/2009;

**b)** mărimea proiectului- se propune realizarea următoarelor lucrări:

- suprafaţa perimetrului de exploatare este de 15.000 mp;

- perimetrul de exploatare este situat în com. Vicovu de Jos, în albia minoră a râului Suceava, pe malul drept, între bornele CSA 87-88, la cca 1 km amonte de puntea pietonalăpeste râul Suceava şi la 2 km aval de pragul de captare al MHC Bilca 3.

Accesul în perimetrul de exploatare se realizează din DN 2H Gălăneşti-Vicovu de Jos, prin staţia de sortare aparţinând SC Danyus Construct SRL, apoi pe un drum de exploatare. Pentru accesul în perimetru se va amenaja o traversă temporară pe braţul pârâului Aluna.

Exploatarea se va realiza în lungul cursului râului Suceava, prin retragere, din aval spre amonte şi de la firul apei spre malul drept, în fâşii longitudinale, succesive şi paralele cu râul. Exploatarea are scop recalibrarea albiei şi decolmatarea albiei minore a râului Suceava, îndepărtarea cursului de apă de pe malul stâng, erodat, către centrul albiei. Adâncimea maximă de extracţie va fi de 2,44 m, iar cea medie de 1,02 m, fără a coborî sub cota talvegului natural al albiei.

-Pilieri de siguranţă: -minim 1000 m amonte de puntea pietonală;

-minim 2000 m aval de pragul de captare al MHC Bilca 3;

-minim 200 m faşă de digurile de protecţie mal drept şi mal stâng;

**II.Condiţiile de realizare a proiectului**:

   a) titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

  b) titularul are obligaţia ca înainte de începerea exploatării să solicite şi să obţină autorizaţia de mediu;

  c) exploatarea se va face strict cu respectarea condiţiei de adâncime maximă de exploatare permisă

de actele de reglementare, fără a coborâ însă sub cota talvegului natural al albiei.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii Contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,  
ing. Vasile Oşean**

**Şef Serviciu Avize, Acorduri, Autorizaţii, Întocmit,**

**ing. Constantin Burciu ing. Doru Cojocaru**